text: 103. ΑΠΟΦΑΣΗ ΥΠΟΥΡΓΟΥ  ΟΙΚΟΝΟΜΙΚΩΝ Αριθ. Ε. 14085/334 της 29 Οκτ./10 Νοεμ. 1987 (ΦΕΚ Β΄ 609) Καθορισμός δικαιολογητικών και στοιχείων που είναι απαραίτητα για τον έλεγχο αγοράς καινούργιου μηχανολογικού εξοπλισμού που θα χρησιμοποιηθεί για την κάλυψη του ποσού της υπεραξίας που προέκυψε από την αναπροσαρμογή, με βάση τις διατάξεις του Νόμ. 1731/87, καθώς και των δικαιολογητικών που οι επιχειρήσεις είναι υποχρεωμένες να υποβάλουν στον αρμόδιο Οικονομικό Έφορο. Έχοντας υπόψη τις διατάξεις της παρ. 4 του άρθρ.14 του Νόμ. 1731/1987 «Ρυθμίσεις στην άμεση και έμμεση φορολογία και άλλες διατάξεις» αποφασίζουμε: 1.Ορίζουμε ότι η προβλεπόμενη από τις διατάξεις της παρ. 2 του άρθρ. 13 του Νόμ. 1731/1987 (κατωτ. σελ. 196,403) απαλλαγή από το φόρο εισοδήματος της υπεραξίας, που προκύπτει από την αναπροσαρμογή του μηχανολογικού εξοπλισμού των επιχειρήσεων, παρέχεται, εφόσον προσκομίζονται από αυτές τα σχετικά αποδεικτικά στοιχεία αγοράς καινούργιου μηχανολογικού εξοπλισμού και λοιπών παγίων στοιχείων που αποτελούν παραγωγική επένδυση του Νόμ. 1262/1982, η αξία των οποίων θα χρησιμοποιηθεί για την κάλυψη του ποσού της πιο πάνω υπεραξίας. 2.Ως αποδεικτικά στοιχεία της αγοράς των πιο πάνω παγίων στοιχείων ορίζονται τα εξής: α)Προκειμένου για καινούργια μηχανήματα: αα)Αντίγραφο του σχετικού τιμολογίου αγοράς. Προκειμένου για εισαγωγή καινούργιων μηχανημάτων από το εξωτερικό, επικυρωμένο αντίγραφο του τιμολογίου αγοράς αυτών. ββ)Βεβαίωση του ημεδαπού ή αλλοδαπού οίκου που προμήθευσε τα μηχανήματα στην οποία να βεβαιώνεται ότι αυτά ήταν καινούργια κατά το χρόνο της αγοράς τους. (Μετά τη σελ. 194,454(α) Σελ. 194,455 Τεύχος Ι-12-2 Σελ. 27 Φόρος Εισοδήματος Φυσικών και Νομικών προσώπων 27.Β.ε.102-103 β)Για κάθε είδους κτίσματα, αντίγραφα της οικείας οικοδομικής άδειας που πρέπει να έχει επικυρωθεί νόμιμα. γ)Για τα βιομηχανοστάσια και συναφείς κτιριακές και βοηθητικές εγκαταστάσεις που αγοράζονται, είτε είναι  αποπερατωμένα  είτε  ημιτελή,  ο   χρόνος   έναρξης   της κατασκευής τους για τον υπολογισμό της προβλεπόμενης από την περίπτ. β της παρ. 1 του Νόμ. 1262/82 πενταετίας πρέπει να αποδεικνύεται με κάθε νόμιμο μέσο. δ)Για τα λοιπά πάγια περιουσιακά στοιχεία, η αγορά και το καινουργές αυτών αποδεικνύεται με τα δικαιολογητικά που αναφέρονται στις πιο πάνω περιπτ. αα) και ββ). 3.Οι επιχειρήσεις που αναφέρονται στο άρθρ. 10 του Νόμ. 1731/1987, εφόσον προβούν σε αναπροσαρμογή, σύμφωνα με τις διατάξεις του νόμου αυτού, της αξίας του μηχανολογικού εξοπλισμού τους, υποχρεώνονται να καταχωρούν σε αναλυτικό καθολικό, θεωρημένο από τον αρμόδιο Οικονομικό Έφορο ή σε οποιοδήποτε άλλο θεωρημένο βιβλίο τις αγορές του καινούργιου μηχανολογικού εξοπλισμού, καθώς και τις αγορές των λοιπών παγίων περιουσιακών στοιχείων που αποτελούν παραγωγική επένδυση του Νόμ. 1262/1982, τις οποίες θα πραγματοποιήσουν από 1 Ιουλ. 1987 μέχρι και την παρέλευση 4 ετών από το χρόνο της αναπροσαρμογής, προκειμένου να χρησιμοποιήσουν την αξία των παγίων αυτών στοιχείων για την κάλυψή του ποσού της υπεραξίας που προέκυψε από την αναπροσαρμογή. Προς τούτο, οι επιχειρήσεις θα τηρήσουν στο βιβλίο αυτό εξωλογιστικά ξεχωριστό λογαριασμό με τον τίτλο «Επενδύσεις για κάλυψη υπεραξίας αναπροσαρμογής Νόμ. 1731/1987» σε χρέωση του οποίου θα καταχωρούνται κατά χρονολογική σειρά οι δαπάνες απόκτησης των πιο πάνω παγίων περιουσιακών στοιχείων και σε πίστωση θα καταχωρείται η αξία πώλησης ή επιστροφής των περιουσιακών στοιχείων, καθώς και το ποσό που εισπράττει η επιχείρηση από το Δημόσιο σε περίπτωση υπαγωγής αυτών στο σύστημα των επιχορηγήσεων επενδύσεων του Νόμ. 1262/1982. 4.Επίσης οι αναφερόμενες στην παρ. 3 της παρούσας επιχείρησης, υποχρεούνται: α.Να υποβάλλουν, μέσα σε τρεις μήνες από τη λήξη της προθεσμίας αναπροσαρμογής (31.12.1987), στον αρμόδιο Οικονομικό Έφορο σε δύο αντίτυπα συγκεντρωτική κατάσταση του μηχανολογικού εξοπλισμού, η αξία του οποίου αναπροσαρμόσθηκε με τις διατάξεις του Νόμ. 1731/1987, στην οποία θα περιλαμβάνονται τα κάτωθι στοιχεία: Σελ. 194,456 Τεύχος Ι-12-2 Σελ. 28 Ο Χρόνος κτήσης μηχανολογικού εξοπλισμού, όπως αυτός ορίζεται στο άρθρ. 11 του Νόμ. 1731/1987. -Αξία κτήσης μηχανολογικού εξοπλισμού. -Αποσβέσεις που διενεργήθηκαν μέχρι 31.12.1986. -Συντελεστές αναπροσαρμογής. -Αναπροσαρμοσμένη αξία μηχανολογικού εξοπλισμού. -Αναπροσαρμοσμένες αποσβέσεις μηχανολογικού εξοπλισμού. -Προκύψασα υπεραξία. β.Να υποβάλλουν, μέσα σε δύο μήνες από την παρέλευση των 4 ετών από το χρόνο της αναπροσαρμογής, στον αρμόδιο Οικονομικό Έφορο κατάσταση κτηθέντων παγίων στοιχείων για κάλυψη υπεραξίας Νόμ. 1731/1987, στην οποία θα αναγράφεται η κατ’ έτος συνολική αξία των παγίων περιουσιακών στοιχείων, μετά την αφαίρεση της αξίας των πωληθέντων, της αξίας των επιστραφέντων και των ποσών της επιχορήγησης που εισέπραξε η επιχείρηση από το Δημόσιο, που αποκτήθηκαν για την κάλυψη του ποσού της υπεραξίας που προέκυψε από την αναπροσαρμογή του μηχανολογικού εξοπλισμού. 